REGOLAMENT TAL-KUMMISSJONI (KEE) Nru 2728/81
tal-10 ta' Settembru 1981
li jemenda, rigward l-applikazzjoni tagħhom skond il-varjetà tat-tabakk prodott fil-Komunità, ir-Regolamenti (KEE) Nru 1727/70, (KEE) Nru 1728/70, (KEE) Nru 2603/71, (KEE) Nru 638/74 u (KEE) Nru 410/76
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat l-Att ta l-Adeżjoni tal-Greċja, u b'mod partikolari l-Artikolu 73 tiegħu,
Wara li kkunsidrat ir-Regolament tal-Kunsill (KEE) Nru 727/70 tal-21 ta' April 1970 dwar l-organizzazzjoni komuni tas-suq fit-tabakk mhux maħdum[1], kif l-aħħar emendat bl-Att ta' l-Adeżjoni tal-Greċja, u b'mod partikolari l-ewwel subparagrafu ta' Artikolu 3 (3), Artikoli 5 (6), Artikolu 6 (10) u Artikolu 7 (4) tiegħu,
Wara li kkunsidrat ir-Regolament tal-Kunsill (KEE) Nru 1697/71 tas-26 ta' Lulju 1971 dwar il-finanzjament ta' l-ispiża ta' l-intervent rigward it-tabakk mhux maħdum[2], kif l-aħħar emendat bir-Regolament (KEE) Nru 330/74[3], u b'mod partikolari Artikolu 6 (2) tiegħu,
Billi r-Regolament tal-Kunsill (KEE) Nru 1534/81 tad-19 ta' Mejju 1981 jistabbilixxi għall-ħasda tas-sena l-1981 il-prezzijiet tan-norma u ta' l-intervent u l-premiums li jingħataw lix-xerrejja tal-weraq tat-tabakk, il-prezzijiet derivati ta' l-intervent għat-tabakk imballat u l-kwalitajiet tar-referenza[4] introduċa l-lista tal-varjetajiet tat-tabakk imkabbra fil-Greċja flimkien mad-definizzjoni tal-kwalitajiet tar-referenza tagħhom; billi għandhom għalhekk isiru emendi rilevanti għar-Regolamenti li fihom disposizzjonijiet li jirreferu għall-varjetajiet varji u l-kwalitajiet tar-referenza tat-tabakk, jiġifieri r-Regolamenti li ġejjin:
- ir-Regolament tal-Kummissjoni (KEE) Nru 1727/70 tal-25 ta' Awissu 1970 dwar il-proċeduri ta' l-intervent għat-tabakk mhux maħdum[5], kif l-aħħar emendat bir-Regolament (KEE) Nru 290/81[6],
- ir-Regolament tal-Kummissjoni (KEE) Nru 2603/71 tas-6 ta' Diċembru 1971 dwar regoli ddettaljati għall-konklużjoni tal-kuntratti għall-ewwel proċessar u t-tħejjija tas-suq tat-tabakk miżmum mill-aġenziji ta' l-intervent[7], kif l-aħħar emendat bir-Regolament (KEE) Nru 290/81,
- ir-Regolament tal-Kummissjoni (KEE) Nru 638/74 tal-20 ta' Marzu 1974 li jistabbilixxi t-tolleranza massima għat-telf fil-kwantità li jirriżulta mill-ħażna tat-tabakk mhux maħdum għand l-aġenziji ta' l-intervent[8], kif l-aħħar emendat bir-Regolament (KEE) Nru 1979/79[9],
- ir-Regolament tal-Kummissjoni (KEE) Nru 410/76 tat-23 ta' Frar 1976 li jistabbilixxi t-telf massimu permess fil-piż b'konnessjoni mas-sorveljanza ta' l-ewwel proċessar u t-tħejjija tas-suq tat-tabakk[10], kif l-aħħar emendat bir-Regolament (KEE) Nru 290/81;
Billi kienet imdaħħla skala ta' żiediet u ta' tnaqqis fil-prezz tal-varjetajiet imkabbra fil-Greċja f'Anness I ma' l-Att ta' l-Adeżjoni tal-Greċja fir-Regolament tal-Kummissjoni (KEE) Nru 1728/70[11], kif l-aħħar emendat bir-Regolament (KEE) Nru 290/81; billi, madankollu, fuq il-bażi ta' stima aktar dettaljata tal-firxa tal-kwalitajiet tat-tabakk Grieg u l-introduzzjoni tal-klassifika tal-varjetajiet ta' dan it-tabakk bir-Regolament (KEE) Nru 1534/81 din l-iskala għandha tiġi emendata;
Billi Artikolu 1 tar-Regolament tal-Kunsill (KEE) Nru 327/71[12] jagħmel disposizzjoni, rigward il-weraq tat-tabakk mixtri mill-aġenziji ta' l-intervent, għall-konklużjoni tal-kuntratti ta' l-ewwel proċessar u tat-tħejjija tas-suq bi proċedura tat-tfigħ ta' l-offerti, li bihom il-kuntratti jridu jingħataw lil min jitfa' l-ogħla offerta, sakemm ma taqbiżx l-ammont stabbilit għal kull varjetà;
Billi r-Regolament tal-Kummissjoni (KEE) Nru 2603/71 iffissa dawn l-ammonti; billi, mill-aħħar aġġornament ta' dawn l-ammonti, il-komponenti wżati għall-kalkolu nbidlu ħafna għal ċerti varjetajiet; billi, għalhekk, l-ammonti għandhom jerġgħu jiġu aġġornati kif jixraq;
Billi l-miżuri provduti f'dan ir-Regolament huma skond l-opinjoni tal-Kumitat tal-Ġestjoni tat-Tabakk,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1727/70 huwa hawnhekk emendat kif ġej:
1. Anness I huwa emendat skond Anness I ma' dan ir-Regolament;
2. Anness II huwa emendat skond Anness II ma' dan ir-Regolament;
3. Anness IV huwa emendat skond Anness III ma' dan ir-Regolament.
Artikolu 2
Ir-Regolament (KEE) Nru 1728/70 huwa hawnhekk emendat kif ġej:
1. Anness I huwa emendat skond Anness IV ma' dan ir-Regolament;
2. Anness II huwa emendat skond Anness V ma' dan ir-Regolament.
Artikolu 3
L-Anness mar-Regolament (KEE) Nru 2603/71 huwa hawnhekk mibdul b'Anness VI ma' dan ir-Regolament.
Artikolu 4
L-Anness mar-Regolament (KEE) Nru 638/74 huwa hawnhekk mibdul b'Anness VII ma' dan ir-Regolament.
Artikolu 5
Ir-Regolament (KEE) Nru 410/76 huwa hawnhekk emendat skond Anness VIII ma' dan ir-Regolament.
Artikolu 6
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika għall-ewwel darba għat-tabakk maħsud fis-sena 1981.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-10 ta' Settembru 1981.